b'\n_START_ARTICLE_\nAdam-tyyli\n_START_PARAGRAPH_\nAdam-tyyli on alkujaan skotlantilainen arkkitehtuurin, sisustussuunnittelun ja huonekaluvalmistuksen tyylisuunta, jonka loi skotlantilainen arkkitehti Robert Adam. Se on osa varhaista uusklassismia. Adam-tyyli levisi tehokkaasti, koska Robert Adam painatti kaiverruksia sis\xc3\xa4lt\xc3\xa4v\xc3\xa4n kuvakirjan, er\xc3\xa4\xc3\xa4nlaisen varhaisen postimyyntiluettelon, jota luettiin 1760-luvulla ahkerasti niin Britanniassa, Ven\xc3\xa4j\xc3\xa4ll\xc3\xa4 kuin Yhdysvalloissakin._NEWLINE_Vastik\xc3\xa4\xc3\xa4n l\xc3\xb6ytyneiden Herculaneumin ja Pompejin innoittamina Adams veljineen haki esikuvia antiikista: pylv\xc3\xa4\xc3\xa4t, medaljongit ja uurnat tulivat sisustukseen, pystysuorat linjat ja maalatut nauhat seinien kuviointiin. Tyypillisi\xc3\xa4 olivat vaaleat pastelliv\xc3\xa4rit ja harmahtavat s\xc3\xa4vyt, sek\xc3\xa4 klassiset koristeaiheet (juokseva koira, akantin lehti)._NEWLINE_Suomessa ja Ruotsissa sit\xc3\xa4 vastaa Kustaa III:lta nimens\xc3\xa4 saanut kustavilaisuus, Ranskassa Ludvig XVI:n tyyli.'